HILLERØD JAGTFORENING

13. oktober 2021

**BESTYRELSENS FORSLAG TIL VEDTÆGTSÆNDRINGER TIL GENERALFORSAMLINGEN 2021**

1. Den nuværende §4 vedrørende generalforsamlingen:

**§4**

**GENERALFORSAMLINGEN**

Generalforsamlingen er foreningens højeste myndighed. Den ordinære generalforsamling afholdes hvert år senest 2 måneder efter regnskabsårets afslutning. Forslag der ønskes optaget på dagsordenen skal skriftlig være formanden i hænde senest 8 dage før generalforsamlingen afholdes. Hvis forslaget vedrører vedtægtsændringer, skal det dog være formanden i hænde senest 2 uger før generalforsamlingen.
Indkaldelse til ordinær generalforsamling skal med angivelse af dagsorden, ske ved meddelelse i DJ ’s medlemsblad, foreningens medlemsblad, på Hillerød jagtforenings hjemmeside eller ved skriftlig henvendelse til medlemmerne, senest 14 dage før generalforsamlingen afholdes.

I tilfælde af forslag om vedtægtsændringer, skal den fulde ordlyd af disse, senest 2 uger forud for generalforsamlingen, annonceres på foreningens hjemmeside, på andre elektroniske medier og om muligt i foreningens medlemsblad.

Erstattes af:

**§4**

**GENERALFORSAMLINGEN**

Generalforsamlingen er foreningens højeste myndighed. Den ordinære generalforsamling afholdes hvert år i 1. kvartal.

Indkaldelse til ordinær generalforsamling skal med angivelse af dagsorden, ske ved meddelelse i DJ ’s medlemsblad, foreningens medlemsblad, på Hillerød jagtforenings hjemmeside eller ved skriftlig henvendelse til medlemmerne, senest 3 uger før generalforsamlingen afholdes.

Forslag der ønskes optaget på dagsordenen herunder forslag til vedtægtsændringer skal skriftlig være formanden i hænde senest 2 uger før generalforsamlingen afholdes.

Indkomne forslag til vedtægtsændringer og indkomne forslag offentliggøres på foreningens hjemmeside, på andet elektronisk medie og om muligt i foreningens medlemsblad senest 7 dage inden generalforsamlingen.

Generalforsamlingen kan med mindst 2/3 af samtlige tilstedeværende medlemmers stemmer vedtage, at foreningen sammenlægges med andre jagtforeninger under Jægerforbundet, således at foreningens aktiver og passiver overtages af den forsættende fælles lokalforening.

**Begrundelse:**

* Der bliver en bedre timing af indkaldelse til generalforsamling, indsendelse af forslag til generalforsamlingen og offentliggørelse af disse.
* Afsnittet om sammenlægning med andre jagtforeninger er anbefalet af DJ, idet dette forhold ikke er medtaget i de gældende vedtægter.
1. Det nuværende afsnit i §4 med dagsorden Punkt 3 ”Fremlæggelse af revideret regnskab” foreslås erstattet af:

”Fremlæggelse af det af revisoren gennemgåede årsregnskab til godkendelse.”

**Begrundelse:** DJ´s standardvedtægter for foreninger er også blevet ændret, da det kun er autoriserede revisorer, der kan foretage regnskabsmæssig revision af regnskaber.

1. Det nuværende afsnit i §4 om afstemninger:

**AFSTEMNINGER.**

Generalforsamlingen er beslutningsdygtig uanset antallet af fremmødte medlemmer.
Hvert medlem har én stemme. Der kan ikke stemmes ved fuldmagt.
Afstemninger sker skriftligt, hvis dirigenten bestemmer dette eller hvis mindst 2 medlemmer begærer det.
Beslutninger vedtages ved simpel stemmeflertal, med mindre andet fremgår af disse vedtægter.
Vedtægtsændringer kan kun foretages efter godkendelse på to hinanden følgende generalforsamlinger. Ændringer skal vedtages med mindst 2/3 flertal af de fremmødte medlemmer.

Erstattes af:

**AFSTEMNINGER.**

Generalforsamlingen er beslutningsdygtig uanset antallet af fremmødte medlemmer. Hvert medlem har én stemme. Der kan ikke stemmes ved fuldmagt.

Afstemninger sker skriftligt, hvis dirigenten bestemmer dette eller hvis mindst 2 medlemmer begærer det.

Vedtægtsændringer skal vedtages med mindst 2/3 flertal af de fremmødte medlemmer.

Øvrige beslutninger vedtages ved simpelt stemmeflertal, med mindre andet fremgår af disse vedtægter.

**Begrundelse:** Afsnittet ”Vedtægtsændringer kan kun foretages efter godkendelse på to hinanden følgende generalforsamlinger.” udgår, idet vedtægtsændringer bliver unødvendigt langsommelige og administrativt tunge. Med denne ændring kan vedtægtsændringer godkendes efter afstemning på en generalforsamling.

1. Den nuværende §6 vedrørende økonomi:

**ØKONOMI.**

Forenings formue skal anbringes i anerkendt(e) pengeinstitut(ter) eller sikre værdipapirer.

Udgifter til bestyrelses–/udvalgsmøder samt de af DJ arrangerede møder, kan refunderes af foreningen/udvalget.
Bestyrelsen kan beslutte at udbetale transportgodtgørelse m.m. til medlemmer.
Eventuelt udvalgs aktiver tilhører foreningen.
Regnskaber for foreningen og udvalg, skal være afsluttet og revideret inden afholdelse af generalforsamlingen. Regnskabsåret løber fra 1/9 til 31/8.

Revisorerne har i regnskabsåret fri adgang til foreningens og udvalgs regnskaber.
Regnskaberne skal være til stede på generalforsamlingen.

Erstattes af:

**ØKONOMI.**

Forenings formue skal anbringes i anerkendt(e) pengeinstitut(ter) eller sikre værdipapirer.

Udgifter til bestyrelses–/udvalgsmøder samt de af DJ arrangerede møder, kan refunderes af foreningen/udvalget. Bestyrelsen kan beslutte at udbetale transportgodtgørelse m.m. til medlemmer. Eventuelt udvalgs aktiver tilhører foreningen. Regnskaber for foreningen og udvalg, skal være afsluttet og revideret inden afholdelse af generalforsamlingen. Regnskabsåret løber fra 1/1 til 31/12.

Revisorerne har i regnskabsåret fri adgang til foreningens og udvalgs regnskaber. Regnskaberne skal være til stede på generalforsamlingen.

**Begrundelse:** Regnskabsåret er ændret fra 1/9 til 31/8 til 1/1 til 31/12. Dette blev besluttet på generalforsamlingen i 2020.

1. Der tilføjes en ny §9:

**§9**

**IKRAFTTRÆDEN.**

Ovenstående vedtægter er godkendt af generalforsamlingen den 3/11/2021. Vedtægterne træder i kraft, når de er godkendt af Danmarks Jægerforbund.

De tegningsberettigede for jagtforeningen

Dato Dato

…...……………………………………….. …………………………………………….

Peter Vinding Bent Behrmann

Formand for Hillerød Jagtforening Næstformand i Hillerød Jagtforening

Godkendt af Danmarks Jægerforbund

……………………………………………….

Karen Friis

Direktør for Danmarks Jægerforbund

**Begrundelse:** Med denne paragraf fastslås det, hvornår vedtægterne er vedtaget. Paragraffen er anbefalet af DJ.